**Studievejleder – Studienævnet for Sprog og Internationale Studier**

Ved Studienævnet for Sprog og Internationale Studier er en stilling som decentral studievejleder ledig pr. 1. marts 2012.

**Stillingsbeskrivelse**

Stillingen indebærer vejledning af kommende og nuværende studerende på bacheloruddannelserne Sprog og Internationale Studier, Engelsk og Spansk med henblik på faglige, studie- og karrieremæssige valg før og under uddannelsen.

Konkret omfatter arbejdet vejledning af nuværende og kommende studerende efter aftale, afholdelse af ugentlig åben kontortid samt løbende besvarelse af telefon- og e-mailhenvendelser. En væsentlig del af arbejdet består desuden i planlægning, tilrettelæggelse og afholdelse af et antal årlige informationsmøder, herunder studiepraktik for gymnasieelever. Studievejlederen bistår herudover ved udarbejdelse af informationsmateriale, indsamling af dokumentation m.v. Endelig forventes det, at studievejlederen deltager i møder i studienævnet og samarbejder med sekretær, andre studievejledere og øvrig studieadministration.

Ansættelsen omfatter et oplæringsforløb, som finder sted i foråret 2012 samt gennemførelse af studievejlederuddannelse.

**Vi er på udkig efter en person, der..**

* Ønsker at hjælpe sine medstuderende ved at informere dem bedst muligt om vigtige valg under uddannelsen
* Kommunikerer med andre, især medstuderende, med venlighed, respekt og forståelse for den enkeltes situation
* Har en grundlæggende viden om SIS-uddannelserne samt kandidatuddannelses- og jobmuligheder
* Overholder sin tavshedspligt
* Har overblik, kan koordinere og arbejde selvstændigt
* Er god til at kommunikere klart og velstruktureret, både mundtligt og skriftligt
* Kan formulere sig korrekt på dansk og engelsk

**Løn og ansættelsesvilkår**

Stillingen omfatter ca. 6 ugentlige arbejdstimer.

Timelønnen er pt: 201,30 kr incl. Feriepenge.

Hvis du har yderligere spørgsmål, er du velkommen til at maile til

Studienævnsformand Kirsten Jæger – kirstenj@cgs.aau.dk eller

studenterstudievejleder Anne Tværsig Olesen - Hum studvejl-sis (studvejl-sis@hum.aau.dk)

**Ansøgningsfrist**

Senest mandag 16. januar 2012. Der afholdes samtale med ansøgere i uge 3.

Ansøgningen sendes pr mail til:

Studienævnssekretær Inga Ernst Andersen, email: inga@cgs.aau.dk